**КОМПАНИЈА „ДУНАВ ОСИГУРАЊЕ“ а.д.o.**

**С број:**

**28. септембар 2018. године**

**Београд**

**З А П И С Н И К**

**са Ванредне седнице Скупштине Компаније „Дунав осигурање“ а.д.o,**

 **одржане 28. септембра 2018. године**

**Седници су присуствовали акционари:** акционар Република Србија коју представља Небојша Кнежевић, акционар капитал у друштвеном власништву кога представљају Мирослав Говедарица, Милош Милановић и Милица Сенић, акционар Синдикат Компаније „Дунав осигурање“ а.д.о. кога представља Мирослав Ристић, акционар Комерцијална банка коју представља Владимир Маревић и акционар Радовић Славиша.

 Седници нису присуствoвале: Марија Жижик, председник Скупштине и Сарита Олевић, представник капитала у друштвеном власништву.

**Седници Скупштине присуствовали су и:**

Мр Мирко Петровић, председник Извршног одбора Компаније, Зоран Суботић, члан Извршног одбора, др Драгица Јанковић, члан Извршног одбора, Звездана Стојановски, представник Агенције за осигурање депозита, Снежана Маринковић Јекић, директор Функције за правне послове, Драгана Младеновић, директор Сектора за нормативне и статусне послове, Магдалена Мијатовић, виши саветник у Сектору за нормативне и статусне послове, Мирјана Илић Милисављевић, виши саветник у Сектору за нормативне и статусне послове, Биљана Ћубић, виши саветник за наплату потраживања у Компанији и Борка Ојданић, техничка подршка.

Седница је почела са радом у **12,00**  часова.

Мирослав Говедарица је поздравио присутне и предложио да се Милош Милановић изабере за председавајућег Скупштине Компаније, услед оправданог одсуства Марије Жижик, председника Скупштине.

Седницом је, након избора за председавајућег од стране акционара Компаније, председавао Милош Милановић.

На основу чл. 50. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16 и 21/16), а у вези са чланом 333. Закона о привредним друштвима („Службени гласник РС“, бр. 36/11, 99/11, 83/14, 05/15 и 44/18), Скупштина Компаније на Ванредној седници одржаној 28. септембра 2018. године, донела је **Одлуку о избору председавајућег Скупштине Компаније на Ванредној седници одржаној 28. септембра 2018. године (С број: 21/18).**

Милош Милановић је, пре почетка рада Скупштине, у складу са одредбама Пословника о раду Скупштине, именовао записничара који ће водити записник са данашње седнице, као и председника и чланове Комисије за гласање.

За председника Комисије за гласање изабрана је Мирјана Илић Милисављевић, а за чланове наведене Комисије, изабране су Биљана Ћубић и Борка Ојданић.

За записничара који ће водити записник са данашње седнице именована је Магдалена Мијатовић.

На основу чл. 355. и 363. Закона о привредним друштвима („Службени гласник РС“, бр. 36/11, 99/11, 83/14, 5/15 и 44/18), члана 50. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16 и 21/16) и члана 23. став 1. Пословника о раду Скупштине Компаније „Дунав осигурање“ а.д.о. („Службени лист Компаније“, брoj 51/15), председник Скупштине Компаније пре почетка рада Ванредне седнице Скупштине, 28. септембра 2018. године, донео је **Одлуку** **о именовању чланова Комисије за гласање и записничара (С број: 22/18).**

Председавајући Скупштине Компаније „Дунав осигурање“ а.д.о. Београд, Милош Милановић је затим прочитао Извештај о евиденцији присутних акционара и њихових заступника и истакао да укупан број издатих акција Компаније износи **8.778.391** обичних акција, односно гласова. Укупно евидентираних листића је **5**, односно **8.566.262** обичних акција – гласова, што представља 97.58% од укупног броја гласова. Констатовано је даСкупштина акционара има кворум и прешло се на рад по утврђеном дневном реду.

Председавајући Скупштине Компаније „Дунав осигурање“ а.д.о. Београд, Милош Милановић, упознао је присутне на седници са садржином предложеног дневног реда о коме су се присутни изјаснили подизањем руке.

На предлог председавајућег, Скупштина Компаније, једногласно је усвојила дневни ред који гласи:

**Д Н Е В Н И Р Е Д:**

1. Усвајање Записника са Ванредне Скупштине Компаније од 27. јула 2018. године;
2. Предлог одлуке о избору ревизора који ће вршити ревизију годишњих и Консолидованих финансијских извештаја Компаније за 2018. годину;
3. Предлог одлуке о изменама и допунама Статута Компаније „Дунав осигурање“ а.д.о, са Образложењем;
4. Предлог одлуке о разрешењу члана Надзорног одбора Компаније, због подношења писане оставке.

**ТАЧКА 1.**

**Усвајање Записника са Ванредне Скупштине Компаније од 27. јула 2018. године**

Председавајући Скупштине Компаније „Дунав осигурање“ а.д.о. Београд, Милош Милановић, саопштио је присутнима на седници Скупштине да је Записник са Ванредне седнице Скупштине Компаније од 27. јула 2018. године, усвојен потребном обичном већином гласова присутних акционара са правом гласа, након гласања о усвајању истог. **(С број: 24/18).**

За усвајање Записника са **Ванредне Скупштине Компаније од 27. јула 2018. године** гласало је **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

**ТАЧКА 2.**

**Предлог одлуке о избору ревизора који ће вршити ревизију годишњих и Консолидованих финансијских извештаја Компаније за 2018. годину**

Зоран Суботић, члан Извршног одбора Компаније, образложио је укратко Предложену одлуку којом се Ревизорска кућа „Deloitte“ д.о.о. из Београда бира за ревизора који ће вршити ревизију годишњих и Консолидованих финансијских извештаја Компаније за 2018. годину. Народна банка Србије издала је претходну сагласност на предложену одлуку о избору ревизора.

Одлука о избору ревизора који ће вршити ревизију годишњих и Консолидованих финансијских извештаја Компаније за 2018. годину,усвојена је, тајним гласањем, потребном двотрећинском већином гласова присутних акционара са правом гласа.

За усвајање Одлуке о избору ревизора који ће вршити ревизију годишњих и Консолидованих финансијских извештаја Компаније за 2018. годину је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

На основу чл. 182. и 183. Закона о осигурању („Службени гласник РС“, 139/14), чл. 21. и 24. Закона о ревизији („Службени гласник РС“, бр. 62/13 и 30/18) и чланa 37. став 1. алинеја 15) Статута Компаније „Дунав осигурање“ а.д.о. (“Службени лист Компаније“, бр. 16/12, 40/15, 51/15, 09/16 и 21/16), Скупштина Компаније на Ванредној седници одржаноj 28. септембра 2018. године, донела је једногласно **Одлуку** **о избору ревизора који ће вршити ревизију годишњих и консолидованих финансијских извештаја Компаније за 2018. годину (С број:25/18).**

**ТАЧКА 3.**

**Предлог одлуке о изменама и допунама Статута Компаније „Дунав осигурање“ а.д.о, са Образложењем**

 Снежана Маринковић Јекић, директор Функције за правне послове, укратко је образложила да су предложене измене и допуне Статута Компаније условљене усклађивањем одредаба наведеног акта са изменама и допунама Закона о привредним друштвима. Рок за усклађивање је 01. октобар 2018. године.

Одлука о изменама и допунама Статута Компаније „Дунав осигурање“ а.д.о. усвојена је тајним гласањем, потребном двотрећинском већином гласова присутних акционара са правом гласа.

 За усвајање Одлуке о изменама и допунама Статута Компаније „Дунав осигурање“ а.д.о, гласало је **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

На основу члана 12. став 4. и члана 329. став 1. тачка 1) Закона о привредним друштвима ("Службени глaсник РС", бр. 36/2011, 99/2011, 83/2014 - др. зaкoн, 5/2015 и 44/2018), члана 52. став 1. тачка 1. Закона о осигурању („Службени гласник РС“, бр. 139/14) и члана 37. став 1. тачка 1) Статута Компаније „Дунав осигурање“ а.д.о. („Службени лист Компаније“, брoj 16/12, 40/15, 51/15, 09/16 и 21/16), Скупштина Компаније на ванредној седници одржаној 28. септембра 2018. године, донела је једногласно **Одлуку о изменама и допунама Статута Компаније „Дунав осигурање“ а.д.о. (С број: 26/18).**

**ТАЧКА 4.**

**Предлог одлуке о разрешењу члана Надзорног одбора Компаније, због подношења писане оставке**

 Снежана Маринковић Јекић, директор Функције за правне послове, образложила је укратко да је Ненаду Ралевићу, досадашњем члану Надзорног одбора, престао мандат у Надзорном одбору Компаније „Дунав осигурање“ а.д.о. услед подношења писане оставке, са 20. јулом 2018. године. Ненад Ралевић поднео је писану оставку услед преласка на нову дужност.

Одлука о разрешењу члана Надзорног одбора Компаније, због подношења писане оставке,усвојена је, тајним гласањем, потребном двотрећинском већином гласова присутних акционара са правом гласа.

 За усвајање Одлуке о разрешењу члана Надзорног одбора Компаније је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

На основу члана 329. став 1. тачка 12, чл. 439. и 440. Закона о привредним друштвима („Службени гласник РС“, бр. 36/11, 99/11, 83/14, 5/15 и 44/18) и члана 37. став 1. тачка 13) Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 9/16 и 21/16), Скупштина Компаније на Ванредној седници одржаној 28. септембра 2018. године,  донела је једногласно **Одлуку о разрешењу члана Надзорног одбора Компаније „Дунав осигурање“ а.д.о. (С број:27/18).**

 Милош Милановић, председавајући Скупштине Компаније, захвалио се присутнима на учешћу у раду и закључио данашњу седницу.

Седница је завршила са радом у **12,40** часова.

**Саставни део Записника чине:**

* Списак лица која су учествовала у раду Скупштине Компаније - евиденција присутних акционара на почетку седнице Скупштине;
* Докази о сазивању Ванредне седнице Скупштине Компаније;
* Извештај Комисије за гласање;
* Стенографске белешке тока седнице Скупштине стенографа Милене Васиљевић.

|  |  |
| --- | --- |
|  **ЗАПИСНИЧАР ПРЕДСЕДАВАЈУЋИ СКУПШТИНЕ**  **Магдалена Мијатовић Милош Милановић** |  |